recursal/SuperWikiNEXT-32B huggingface dataset:
**மார்க் மோபியஸ்** (*Joseph Mark Mobius*, பிறப்பு: 17 ஆகத்து 1936) என்பவர் பிராங்க்ளின்  டெம்பிள்டன் முதலீட்டு நிறுவனம் என்ற உலகளாவிய பெரும் குழுமத்தின் நிதி மேலாளர் ஆவார். உலகம் முழுவதும் பரவியுள்ள இந்த நிதி நிறுவனத்தின் 50 க்கும் மேற்பட்ட  பரஸ்பர நிதிகளை மேலாண்மை செய்து வருகிறார்.

இளமைக் காலம்
------------

செருமனி மற்றும் புவேர்ட்டோ ரிக்கோ பெற்றோருக்கு மகனாக அமெரிக்காவின் நியூயார்க்கில் பிறந்தார்.
பாஸ்டன் பல்கலைக் கழகத்தில் பயின்று இளங்கலை பட்டமும் எம். எஸ். பட்டமும் பெற்றார். பின்னர் 1966 ஆம் ஆண்டில் எம்ஐடி
யில் பொருளியல் ஆய்வறிஞர் பட்டம் பெற்றார். பிராங்க்ளின் டெம்பிள்டன் நிறுவனத்தில் 1987 ஆம் ஆண்டில் சேர்ந்தார்.

எழுதிய நூல்கள்
--------------

சீனாவுடன் வர்த்தகம், எழுச்சியுறும் சந்தையில் முதலீடு செய்ய வழிகாட்டி, ஊதியத்திற்கான கடவுச் சீட்டு  போன்ற பத்துக்கும் மேல் நூல்களை எழுதியுள்ளார்.

பெற்ற சிறப்புகள்
----------------

* ஆசியாமணி என்ற இதழ் இவரை 2006 ஆம் ஆண்டில் 100 செல்வாக்கு மிக்க மனிதர்கள் என்னும் பட்டியலில்  சேர்த்துள்ளது.
* நிதி மற்றும் தொழில் தொடர்பான பல தொலைக்காட்சிகளில் நேர்காணல் மற்றும் பேச்சு நிகழ்த்தியுள்ளார்.
* 2011இல்  பூளும்பர்க் மார்க்கட் இதழ் இவரை 50 செல்வாக்கு மிக்க மனிதர்களில் ஒருவராக கவுரவப்படுத்தியது.
* 1999இல் தனியாரத் துறை சார்பாக அறிவுரை வழங்கும் குழுவில் உறுப்பினராக உலக வங்கியால் தேர்ந்தெடுக்கப்பட்டார்.

உசாத்துணை
---------

1. ↑

மேலும் பார்க்க
--------------
**முன் தயாரிப்பு** (Pre-production) என்பது ஒரு திரைப்படம், நாடகம் அல்லது பிற செயல்திறன் சம்பந்தப்பட்ட உற்பத்தியில் சில கூறுகளைத் முன் திட்டமிடும் செயல்முறை முன் தயாரிப்பு ஆகும். ஒரு உற்பத்தியில் மூன்று பாகங்கள் உள்ளன: முன் தயாரிப்பு, உற்பத்தி மற்றும் பிந்தைய தயாரிப்பு ஆகும்.

இந்த முன் தயாரிப்பு பிரிவில் நிதி பொதுவாக உறுதிப்படுத்தப்படும் மற்றும் முதன்மை நடிக உறுப்பினர்கள், இயக்குனர் மற்றும் ஒளிப்பதிவாளர் போன்ற பல முக்கிய கூறுகள் அமைக்கப்பட்டிருக்கும். மற்றும் முன் தயாரிப்பின் போது தனிப்பட்ட காட்சிகளுக்கு ஏற்ப திரைக்கதை பிரிக்கப்படப்படும் மற்றும் அனைத்து திரைக்காட்சிக்கு ஏற்ற இடங்கள், நடிகர்கள், உடைகள் போன்றவை தேர்வு செய்யப்படும்.

மேற்கோள்கள்
-----------

1. ↑  "Pre-Production, Production and Post-Production Defined". www.digitalbrew.com.
2. ↑  "9 Stages of Pre-Production". www.nyfa.edu.

| * பா
* உ
* தொ
திரைப்படத் தயாரிப்பு |
| --- |
| வளர்ச்சி | 
* தயாரிப்பாளர்
* திரைக்கதை
	+ திரைப்படத் தழுவல்
* திரைப்பட ஆக்கச்செலவு
* பச்சை-விளக்கு

 |
| முன் தயாரிப்பு | 
* நடிகர்களின் தேர்வு
* உற்பத்தி வாரியம்
* தயாரிப்பு அட்டவணை
* படப்பிடிப்பு அட்டவணை

 |
| தயாரிப்பு | 
* திரைப்படக்குழு
* முதன்மை புகைப்படம்
	+ ஒளிப்பதிவு

 |
| தயாரிப்பிற்குப்பின் | 
* தொகுப்பு
* ஒலிச்சுவடு
* சிறப்புத் தோற்றம்

 |
| திரைப்பட விநியோகம் | 
* விநியோகஸ்தர்
* எண்ணிம விநியோகம்
* ஊடக ஓடை

 |
| தொடர்புடையது | 
* திரைப்படம்
* திரைப்படத்துறை

 |
**முனைவர். கர்ணிசிங் சுடுதல்வெளி** புது தில்லியில் உள்ள ஓர் சுடுதல் வெளியாகும். 1982ஆம் ஆண்டு நடந்த 9வது ஆசிய விளையாட்டுப் போட்டிகள் போது சூரஜ்குண்ட் சாலையில் கட்டப்பட்டது.2010 பொதுநலவாய விளையாட்டுக்களுக்காக முழுவதுமாக இடிக்கப்பட்டு சீரமைக்கப்பட்டுள்ளது.உலகின் நவீன வசதிகளைக் கொண்டு மிகச்சிறந்த நிகழிடமாக விளங்குகிறது.ரூ.150 கோடி செலவில் 13 மாதங்களில் இப்பணி நிறைவேற்றப்பட்டுள்ளது.

வசதிகள்
-------

72 ஏக்கர் பரப்பில் கட்டப்பட்டுள்ள இந்த வளாகம் ஆறு பகுதிகளாக பிரிக்கப்படுள்ளது.

1. 10 மீ சுடுவெளி
2. 25 மீ சுடுவெளி
3. 50 மீ சுடுவெளி
4. இறுதி சுடுவெளி
5. களிமண் புறாக்கள் சுடுவெளி
6. கவச சுடுதல்

10 மீ சுடுவெளிக்காக குளிரூட்டப்பட்ட உள்விளையாட்டரங்கம் கட்டப்பட்டுள்ளது.500 பார்வையாளர்கள் காண வகை செய்யப்பட்டுள்ளது.இரு தனி மின்வழங்கிகளிலிருந்து தடங்கலில்லாதிருக்க மின்வசதி பெறப்பட்டுள்ளது.

25 மீ சுடுவெளி பார்வையாளர் பகுதி மட்டும் மூடப்பட்டிருக்கும் வெளி விளையாட்டரங்கமாகும். இங்கு 50 சுடுபுள்ளிகள் அமைக்கப்பட்டிருக்கின்றன.

வளாகம் முழுவதும் பசுமையான தாவரங்கள் நடப்பட்டு அழகாகத் தோற்றமளிக்கிறது.இங்கு தங்குபவர்களின் வசதிக்காக தன்னிறைவு பெற்ற விடுதி ஒன்று 200 நபர்கள் தங்குமளவிற்கு கட்ட திட்டம் உள்ளது.

முனைவர் கர்ணிசிங்
-----------------

இவ்விளையாட்டு வசதிக்கு முன்பு தன்னாட்சி நிலவிய பிகானீர் மாநிலத்தின் மன்னர் முனைவர் கர்ணிசிங் அவர்களது சுடுதல் திறமையை நினைவு கூறும் வகையில் அவரது பெயர் இடப்பட்டது.அவரது சிறந்த சுடுதல் திறமைக்காக 1961ஆம் ஆண்டு அவருக்கு அருச்சுனா விருது வழங்கப்பட்டிருந்தது.மேலும் அவர் 1962ஆம் ஆண்டில் நடந்த **38வது உலக சுடுதல் சாதனையாளர் போட்டியில்** வெள்ளிப் பதக்கம் பெற்றார்.

மேற்கோள்கள்
-----------

1. ↑  அவுட்லுக் செய்தி

வெளியிணைப்புகள்
---------------

* அரசு மக்கள் தொடர்பக செய்திக்குறிப்பு
* தில்லி பொதுநலவாய விளையாட்டுக்கள் இணையதளம்
* சுற்றுலா உதவிக்குறிப்பேடு  பரணிடப்பட்டது 2010-07-18 at the வந்தவழி இயந்திரம்
ஹியூஜென்ஸ் தரையிறங்கிய பகுதி
**ஹியூஜென்ஸ் விண்ணுளவி** அல்லது **ஹியூஜென்ஸ் விண்ணாய்வி** (*Huygens probe*), சனிக் கோளின் நிலவான டைட்டனில் தரையிறங்க ஐரோப்பிய விண்வெளி முகமையினால் வடிவமைக்கப்பட்டு நாசா, மற்றும் ஐரோப்பியக் கூட்டில் விண்ணுக்கு ஏவப்பட்ட ஓர் ஆளில்லா விண்கலம் அல்லது விண்ணுளவி ஆகும். இவ்வுளவிக்கு டச்சு அறிவியலாளர் கிரிஸ்டியன் ஹியூஜென்சின் (1629-1695) நினைவாக *ஹியூஜென்ஸ்* எனப் பெயரிடப்பட்டது. காசினி-ஹியூஜென்ஸ் விண்கலம் கூட்டாக பூமியில் இருந்து 1997 அக்டோபர் 15 இல் விண்ணுக்கு ஏவப்பட்டது. *ஹியூஜென்ஸ்*, *காசினி* என்ற தாய்க்கப்பலில் இருந்து 2004 டிசம்பர் 25 இல் பிரிந்தது. இது பின்னர் 20 நாட்கள் தொடர்ந்து 36,000 மைல் தூரம் பயணம் செய்து டைட்டனின் வளி மண்டலத்தில் வினாடிக்கு 3.6 மைல் வேகத்தில் சென்று டைட்டனில் 2005 சனவரி 14 இல் தரையிறங்கியது. இதுவே டைட்டன் துணைக்கோளில் மட்டுமல்லாது வெளிப்புற சூரியக் குடும்பத்தில் தரையிறங்கிய முதலாவது விண்கலமும் ஆகும். பூமியில் இருந்து அதி கூடியளவு தூரத்தில் தரையிறங்கிய ஒரேயொரு விண்கலமும் இதுவாகும். ஹியூஜென்சு டைட்டனில் தரையிறங்கியதில் இருந்து 90 நிமிடங்கள் வரை செய்திகளை பூமிக்கு அனுப்பிக் கொண்டிருந்தது. டைட்டானின் தள வெப்பத்தில் (-179 செ), விண்கலத்தின் மின்கலன்கள் நீடித்து இயங்க முடியாமல் உறைந்து போய் விடும்.

அமைப்பு
-------

9 அடி விட்டமும் 318 கிலோகிராம் எடையும் கொண்டது ஹியூஜென்ஸ் உளவி. ஆறு ஆய்வுக் கருவிகளைக் கொண்டது. ஹியூஜென்சின் கருவிகளை இயக்கும் மின்கலங்கள் 1.8 கிலோவாட் மின்னாற்றல் பெற்றவை. 20 நாட்கள் டைட்டான் உளவி சூழ்மண்டலத்தில் பயணம் செய்து இறங்கிய பின், மொத்தம் 120 நிமிடங்கள் மின்கலங்கள் இயக்கத்தில் இருந்து, அதன் தன்னியக்கிக் கருவிகள் வாயுவின் அழுத்தம், வெப்பநிலை, திணிவு ஆகியவற்றைப் பதிவு செய்து தாய்க்கப்பல் காஸ்சினி மூலமாகப் பூமிக்கு அனுப்பியது.

ஹியூஜென்ஸ் முதலில் அனுப்பிய படங்களில் இருந்து அது எண்ணெய்க்கடல் கரை எல்லையில் (Oily Ocean Shoreline) இறங்கியதாக அவதானிக்கப்பட்டது.

குறிப்புகளும் மேற்கோள்களும்
---------------------------

1. ↑  விண்ணுளவி என்பது விண்ணில் உலவி, விண்ணில் உள்ளனவற்றை, உளவு பார்க்கும் ஓர் ஊர்தி
2. ↑  "சனிக்கோளின் துணைக்கோளில் தடம் வைத்த ஈரோப்பியன் விண்ணுளவி ஹியூஜென் (சி. ஜெயபாரதன்)". 2016-03-06 அன்று மூலம் பரணிடப்பட்டது. 2012-12-12 அன்று பார்க்கப்பட்டது.

வெளி இணைப்புகள்
---------------

* சனிக் கோளின் நிலவில் திரவம் இருப்பதை நாசாவின் விண்கலம் படம் பிடித்தது, விக்கிசெய்தியில், டிசம்பர் 20, 2009
* சனிக் கோளின் நிலவில் உப்புப் பெருங்கடல் இருக்கலாம், ஆய்வுகள் தெரிவிப்பு, விக்கிசெய்தியில், சூன் 26, 2011
* ஹியுஜென்ஸ் உளவி டைட்டானில் இறங்கியது
* ஐரோப்பிய விண்வெளி ஆணையக இணையத்தளம் பரணிடப்பட்டது 2009-12-23 at the Portuguese Web Archive
* நாசாவின் காசினி-ஹியூஜென்ஸ் பக்கம்
* நியூ சயன்ரிஸ்ட் பரணிடப்பட்டது 2005-04-20 at the வந்தவழி இயந்திரம்
**முனைய துணைக்கோள் ஏவுகலம் -சி49** (PSLV-C49) இந்திய முனைய துணைக்கோள் ஏவுகல வரிசையில் 51ஆவது ஏவுதல் ஆகும்.இந்த ஏவுதலில் இந்திய புவி கண்காணிப்பிற்கான ஈஓஎஸ்-01 மற்றும் 9 வெளிநாட்டு செயற்கைக்கோள்கள் விண்ணில் ஏவப்பட்டன. இந்த ஏவுகலம் ஆந்திர மாநிலம் ஸ்ரீஹரிகோட்டா உள்ள சதீஸ் தவான் விண்வெளி மையத்தின் முதல் தளத்தில் இருந்து 2020 ஆம் ஆண்டு நவம்பர் 11 ஆம் நாள் மாலை 03.11 மணிக்கு விண்ணில் ஏவப்பட்டது. இந்தியாவின் புவி கண்காணிப்பு செயற்கைக் கோளுடன் வணிகரீதியாக ஐக்கிய அமெரிக்க நாட்டின் 4 செயற்கைக் கோள்கள், லக்சம்பர்க்கைச் சார்ந்த 4 செயற்கைக்கோள்கள் மற்றும் லிதுவேனியாவின் 1 செயற்கைக் கோள் ஆகியவை வெற்றிகரமாக புவி நீள்வட்ட சுற்றுப்பாதையில் ஏவப்பட்டன.

செயற்கைக்கோள்கள் நிலைநிறுத்தம்
------------------------------

ஏவூர்தியானது தரையில் இருந்து புறப்பட்ட 15 நிமிடம் 20 வினாடிகளுக்குப் பிறகு ‘ஈஓஎஸ்1’ செயற்கைக் கோளை புவி நீள்வட்ட சுற்றுப் பாதையில் நிலைநிறுத்தியது. முன்னதாக 2020 நவம்பர் 7 ஆம் நாள் மாலை 3.02 மணிக்கு ஏவத்திட்டமிடப்பட்டிருந்த நிகழ்வு 10 நிமிடங்கள் தாமதமாகி 3.12 க்கு ஏவுகலன் விண்ணில் ஏவப்பட்டது. ஈஓஎஸ் - 01 புவி நீள்வட்ட சுற்றுப்பாதையில் நிலைநிறுத்தப்பட்ட சில நிமிடங்களில் வணிகரீதியாக கொண்டு செல்லப்பட்டிருந்த 9 செயற்கைக் கோள்களும் புவி வட்டப்பாதையில் ஏவி நிலைநிறுத்தப்பட்டன.

இந்திய செயற்கைக்கோளின் பயன்பாட்டு நோக்கம்
-----------------------------------------

இஓஎஸ்-1 செயற்கைக்கோள் புவி கண்காணிப்பு, விவசாயம், பேரிடர் மேலாண்மை, காடுகள் கண்காணிப்பு ஆகிய பணிகளை மேற்கொள்வதற்காக ஏவப்பட்டுள்ளது.

மேற்கோள்கள்
-----------

1. ↑  "PSLV-C49/EOS-01 - ISRO". *www.isro.gov.in*. 2020-10-29 அன்று மூலம் பரணிடப்பட்டது. 2020-11-08 அன்று பார்க்கப்பட்டது.
2. ↑  "Earth Observation Satellite Is ISRO's First Launch Since Covid Lockdown". *NDTV.com*. 2020-11-07 அன்று பார்க்கப்பட்டது.
**சென்னை மாகாண சுதேசி ஆட்சிப் பகுதி முகமை** அல்லது **சென்னை அரசாங்க பேராள ஆட்சி வட்டாரங்கள்** (**Madras States Agency)** என்பது பிரித்தானிய இந்தியாவின் மறைமுக ஆட்சி நடந்த சுதேச அரசுகளின் ஒரு காலனித்துவ அமைப்பாகும். 1923 ஆம் ஆண்டு நிறுவப்பட்ட இந்த ஐந்து சுதேச அரசுகள் பின்வருமாறு  :

* திருவிதாங்கூர், மகாராஜாவுக்கு பாரம்பரியமாக 19 குண்டு மரியாதை அளிக்கப்பட்டது;
* கொச்சி, மகாராஜாவுக்கு பாரம்பரியமாக 17 குண்டு மரியாதை அளிக்கப்பட்டது;
* புதுக்கோட்டை, ராஜாவுக்கு பாரம்பரியமாக 11 குண்டு மரியாதை அளிக்கப்பட்டது;
* பங்கனப்பள்ளி, நவாப்புக்கு பாரம்பரியமாக 9 குண்டு மரியாதை அளிக்கப்பட்டது;
* சந்தூர், ராஜாவுக்கு குண்டு வணக்கமில்லா மரியாதை அளிக்கப்பட்டது.

வரலாறு
------

1923 ஆம் ஆண்டுக்கு முன்னர்வரை, சென்னை மாகாணத்துக்கு அருகில் இருந்த இந்த ஐந்து சுதேச அரசுகளும், பொதுவாக இவற்றக்கு அருகில் இருந்த சென்னை மாவட்டத்தின் மாவட்ட ஆட்சிரியரின் பொறுப்பில் இருந்தன. 1923 ஆம் ஆண்டில், அனைத்து சுதேச அரசுகளும் இந்திய அரசாங்கத்தின் நேரடி கட்டுப்பாட்டின் கீழ் கொண்டு வரப்பட்டன, தனிப்பட்ட அமைப்புகள் அகற்றப்பட்டு இந்திய கவர்னர் ஜெனரலின் பொறுப்பில் ஒற்றை தனி நிறுவனமாக மாற்றப்பட்டது. 

திருவாங்கூருக்கான முகவர் அதன்  தலைநகரான திருவனந்தபுரத்தில் இருந்தார். அவர் சுதேச அரசுகளின் வெளியுறவு மற்றும் புது தில்லியில் உள்ள மத்திய அரசாங்கத்துடன் அவர்களின் உறவை மேற்பார்வை செய்தார்.

இந்தியா 1947 இல் சுதந்திரமடைந்தபோது அந்த முகமை ரத்து செய்யப்பட்டது. 1947 மற்றும் 1950 ஆம் ஆண்டுகளுக்கு இடையில், திருவாங்கூர் மற்றும் கொச்சி தவிர மற்ற சுதேச அரசுகள் சென்னை மாகாணத்தின் அண்டை மாவட்டங்களுடன் இணைந்தன.

தலைமை அலுவலர்கள்
----------------

### பேராளர்கள்

| # | Name | பொறுப்பு ஏற்பு  | பொறுப்பு முடிவு | காலகட்டம் |
| --- | --- | --- | --- | --- |
| 1 | சி.டபிள்யூ. ஈ. கோட்டன் | 26 சூன் 1923 | 4 மே 1926 | 1 |
| 2 | எச். ஏ. பி. வெர்னான் (பொறுப்பு) | 4 மே 1926 | 11 நவம்பர் 1926 | 1 |
| 3 | சி.டபிள்யூ. ஈ. கோட்டன் | 9 நவம்பர் 1926 | 18 ஏப்ரல் 1928 | 2 |
| 4 | சி. ஜி. குரோசெய்தே | 19 ஏப்ரல் 1928 | 4 திசம்பர் 1929 | 1 |
| 5 | ஏ. என். எல். கேடர் | 4 திசம்பர் 1929 | 20 அக்டோபர் 1930 | 1 |
| 6 | எச். ஆர். என். பிரிச்சர்ட் | 20 அக்டோபர் 1930 | 21 நவம்பர் 1932 | 1 |
| 7 | டொனால்ட் முஹைல் ஃபீல்ட் | 21 நவம்பர் 1932 | 22 பெப்ரவரி 1935 | 1 |
| 8 | டபிள்யூ. ஏ எம். கார்ஸ்டின் | 22 பெப்ரவரி 1935 | 19 நவம்பர் 1936 | 1 |
| 9 | கிளரிமோன் பெர்சிவல் ஸ்கிரின் | 19 நவம்பர்  1936 | 1 ஏப்ரல் 1937 | 1 |

### ரெசிடென்சி

 1937 ஏப்ரல் 1 இல், சென்னை அரசு முகமையானது ரெசிடென்சியாக  மாற்றப்பட்டது,  மற்றும்   1939 சனவரி 1 அன்று, பங்கனப்பள்ளி மற்றும் சாந்தூரின் சுதேச அரசுகள் மைசூர் ரெசிடென்சிக்கு மாற்றப்பட்டன.

மேற்கோள்கள்
-----------

1. ↑  Great Britain India Office. *The Imperial Gazetteer of India,* Oxford, Clarendon Press 1908
2. ↑  Wikisource
**பசவராச் பாட்டீல் அன்வாரி** (*Basavaraj Patil Anwari*) இந்தியாவைச் சேர்ந்த ஓர் அரசியல்வதியாவார். 1943 ஆம் ஆண்டு ஏப்ரல் மாதம் 8 ஆம் தேதியன்று இவர் பிறந்தார். 1990 ஆம் ஆண்டு நவம்பர் மாதம் 21 ஆம் தேதி முதல் 1991 ஆம் ஆண்டு பிப்ரவரி 20 வரை சந்திர சேகர் அரசாங்கத்தில் எஃகு மற்றும் சுரங்கத் துறை அமைச்சராகப் பணியாற்றினார். பசவராச் பாட்டீல் அன்வாரி 9ஆவது மக்களவையிலும், 10ஆவது மக்களவையிலும் கொப்பள் தொகுதியிப் பாராளுமன்ற உறுப்பினராக இருந்தார். ஒன்பதாம் வகுப்புவரை படித்த இவர் ஒரு விவசாயி ஆவார்.

சிறப்பு
-------

அன்வாரி 1989 ஆம் ஆண்டு நடைபெற்ற மக்களவைத் தேர்தலில் கொப்பள் மக்களவைத் தொகுதியில் சனதா தளம் கட்சி சார்பில் போட்டியிட்டு 49.31% வாக்குகளைப் பெற்று வெற்றி பெற்றார். 1991 ஆம் ஆண்டு நடைபெற்ற மக்களவை தேர்தலில், இவர் சனதா தளத்தின் சித்தராமையாவுக்கு எதிராக இந்திய தேசிய காங்கிரசு சார்பில் போட்டியிட்டு 44% வாக்குகளைப் பெற்று வெற்றி பெற்றார்.

மேற்கோள்கள்
-----------

1. ↑  "Members Bioprofile - ANWARI, SHRI BASAVARAJ PATIL". *loksabha.nic.in*. 2023-03-14 அன்று பார்க்கப்பட்டது.
2. ↑  "No.55/1/1/90-Cab" (PDF). *Cabinet Secretriat (Government of India)*. 21 November 1990. 2021-09-25 அன்று மூலதளத்திலிருந்து பரணிடப்பட்டது (PDF) எடுக்கப்பட்டது.
3. ↑  "The Indian Express - Google News Archive Search". *news.google.com*. 22 November 1990. 14 March 2023 அன்று பார்க்கப்பட்டது.
4. ↑  "Cabinet Secretariat 21 February 1991" (PDF). *Cabinet Secretariat*. 21 February 1991. 14 March 2023 அன்று பார்க்கப்பட்டது.
5. ↑  "General Election, 1989 (Vol I, II)". *Election Commission of India*. 14 March 2023 அன்று பார்க்கப்பட்டது.
6. ↑  "General Election, 1991 (Vol I, II)". *Election Commission of India*. 14 March 2023 அன்று பார்க்கப்பட்டது.
**நடுக்கம் / நடுக்கங்கள் அல்லது டிக் டேக் டோ** என்பது தாளில் எழுதி விளையாடக்கூடிய சிறுவர் விளையாட்டு. இதை எக்சும் ஓவும் என்றும் குறிப்பிடுவர். இந்த விளையாட்டை இருவர் மட்டுமே விளையாட முடியும். தாளில் 3 X 3 என்ற அமைப்பில் ஒன்பது கட்டங்கள் இருக்கும். ஒருவர் ’X’ என்ற குறியீட்டையும், மற்றவர் ’O’ என்ற குறியீட்டையும் பயன்படுத்த வேண்டும். குலுக்கல் முறையிலோ, காசை சுண்டியோ குறியீடுகளைத் தேர்ந்தெடுத்துக் கொள்ளலாம். ஒருவர் தம் குறியீட்டை ஏதாவது ஒரு கட்டத்தில் எழுத வேண்டும். மற்றவரும் அதைத் தவிர்த்த மற்றொரு கட்டத்தில் தம் குறியீட்டை எழுத வேண்டும். இவ்வாறு ஆட்டம் தொடரும். அடுத்தடுத்த மூன்று கட்டங்களில் தம் குறியீடு வருமாறு சிந்தித்து எழுத வேண்டும். எவரின் குறியீடு அடுத்தடுத்து உள்ள மூன்று கட்டங்களில் நேர்வாக்கிலோ, குறுக்குவாக்கிலோ இருக்கிறதோ அவர் வென்றவர் ஆவார். எல்லா கட்டங்களிலும் எழுதி முடித்த பின்னரும், இருவருக்குமே நேராகவோ, குறுக்குவாக்கிலோ அடுத்தடுத்த மூன்று கட்டங்களில் குறியீடு அமையாவிடில், ஆட்டம் சமநிலையில் முடியும். அதிகபட்சமாக ஒருவர் ஐந்து கட்டங்களில் மட்டுமே எழுத முடியும். மொத்தமே ஒன்பது கட்டங்கள் என்பதால் ஓரிரு நிமிடங்களில் ஆட்டத்தை முடிக்கலாம்.

எடுத்துக்காட்டுஎடுத்துக்காட்டு

சான்றுகள்
---------

இணைப்புகள்
----------

விக்கிமீடியா பொதுவகத்தில்,  
 ***டிக் டேக் டோ***   
என்பதின் ஊடகங்கள் உள்ளன. 

* Wolfram's MathWorld
* விளையாட்டின் இணையதளம் பரணிடப்பட்டது 2014-04-07 at the வந்தவழி இயந்திரம்
**சென்னை மறுகண்டுபிடிப்பு** (*Madras Rediscovered*) என்பது சென்னை வரலாற்றாசிரியர் சு. முத்தையா எழுதிய சென்னையின் வரலாறு பற்றிய நூலாகும்ப. முதலில் ***மெட்ராஸ் டிஸ்கவர்ட்*** என்ற பெயரில், முதல் பதிப்பு 1981 ஆம் ஆண்டு வெளியிடப்பட்டது. அப்போதிருந்து, புத்தகமானது நல்ல விற்பனையாகும் நூலாக உருவெடுத்து ஏழு பதிப்புகள் கண்டது. சி. வி. கார்த்திக் நாராயணால் *சென்னை மருகண்டுபிப்பிப்பு* நூலின் தமிழ் மொழிபெயர்ப்பு 2009 இல் வெளியிடப்பட்டது.

பதிப்புகள்
----------

*மெட்ராஸ் டிஸ்கவர்ட்* என்ற முதல் பதிப்பு 1981 இல் ஈஸ்ட்-வெஸ்ட் புக்ஸ் பதிப்பகத்தால் வெளியிடப்பட்டது. இது 160 பக்கங்களுடன், விலை ரூ. 10 ஆக இருந்தது *மெட்ராஸ் டிஸ்கவர்ட்* இரண்டாவது பதிப்பு, 286 பக்கங்களுடன் விரிவாக்கபட்டதாக 1987 இல் வெளியிடப்பட்டது, பின்னர் மூன்றாவது பதிப்பு 1993 இல் வெளியிடப்பட்டது. 1999 இல் வந்த நான்காவது பதிப்பு *மெட்ராஸ்* ரீ டிஸ்கவல்ட் என்ற பெயரில் "ஒன்ஸ் அபான் எ சிட்டி" என்ற துணைத் தலைப்போடு வெளியிடப்பட்டது. 2004 இல் வந்த ஐந்தாவது பதிப்பானது ரூ. 360 விலையோடு, 427 பக்கங்கள் கொண்ட விரிவான நூலாக வெளிவந்தது.

திறனாய்வு
---------

பத்திரிகையாளர் பிஷ்வநாத் கோஷ், முத்தையாவின் *மெட்ராஸ் ரீ டிஸ்கவர்ட்*, "நகர பாரம்பரியத்தின் கடைசி சொல்" என்று கருதுகிறார். *அவுட்லுக் டிராவலரின்* ஒரு ஆய்வு புத்தகத்தை பின்வருமாறு விவரிக்கிறது. 

> This collection of writings on Chennai is steeped in history, meticulously researched but somewhat tediously written. The production values are not very high either
> 
> 
>

தமிழ் மொழிபெயர்ப்பு
-------------------

இந்த நூலின் தமிழ் மொழிபெயர்ப்பு இது. சி. வி. கார்த்திக் நாராயணனின் மொழிபெயர்ப்பில் உருவான இந்த நூலைக் கிழக்குப் பதிப்பகம் 2009 ஆம் ஆண்டில் வெளியிட்டது.

உள்ளடக்கம்
----------

இந்த நூல் பின்வரும் இருபது அத்தியாயங்களாகப் பிரிக்கப்பட்டுள்ளது.

1. பெயரில் என்ன?
2. டேயின் 'ஆள் நடமாட்டம் அற்ற மண்'
3. மாநகரத்தின் எல்லை
4. கோட்டையில் இருந்து தொடங்குவோம்
5. நிழல்பாதை முதல் மவுண்ட் வரை
6. தோமா சம்பிரதாயம்
7. தெற்கே செல்லும் சாலை
8. இரண்டு தீவுகளின் கதை
9. பிரமிப்பூட்டும் மரீனா
10. தோமாவின் நகரம்
11. மயில்களும் அல்லிகளும்
12. பிரமஞான சபையின் ஆசிரமம்
13. கவரிமானும் கரிய மானும்
14. ராஜின் பவனங்கள்
15. வடக்கே செல்லும் சாலை
16. உள்ளேயிருக்கும் நகரம்
17. பூந்த மல்லிக்குச் செல்லும் சாலை
18. கூவத்தின் வளைவுகளில்
19. பெரிய சத்திரச் சமவெளி
20. அழகான நகரம்

இவற்றையும் பார்க்கவும்
----------------------

* எஸ். முத்தையா - நூலாசிரியர்.
* மதராசபட்டினம்

குறிப்புகள்
-----------

1. ↑   *Outlook Traveller*. September 2008. p. 22.
2. ↑  முத்தையா, எஸ். (தமிழ்), 2009. பக். 6, 7.

உசாத்துணைகள்
------------

* Elias, Esther (24 August 2014). "Vignettes of a city". *The Hindu*. .
* 

* முத்தையா, எஸ். கார்த்திக் நாரயணன், சி.பி. (தமிழில்), *சென்னை மறுகண்டுபிடிப்பு*, கிழக்கு பதிப்பகம், 2009.
**பயண ஆவணம்** (*Travel documentary*) என்பது பயணத்தின்போது எடுக்கப்படும் திரைத்தொடராகவோ, திரைப்படமாகவோ இருக்கும். இதில் பயணத்தின்போது கண்ட சுற்றுலாத் தலங்களைப் பற்றிய தகவல்கள் இருக்கும். மைக்கேல் பாலின் என்பவர் பல இடங்களுக்கு பயணித்து, அந்த இடங்களைப் பற்றிய தகவல்களை திரைத் தொடராக படமெடுத்துள்ளார்.

வரலாறு
------

பயணக் குறும்படம்
----------------

சுற்றுலா செல்லவிருக்கும் பயணிகளுக்கு பிற இடங்களைப் பற்றிய காணொளிகள் காண்பிக்கப்படுவது உண்டு. இது எண்பது நிமிடங்கள் நீளம் கொண்டதாக இருக்கும். வேற்று நாடுகளைப் பற்றியும், அவற்றின் சிறந்த சுற்றுலாத் தலங்களைப் பற்றியும், அங்கே காணத்தக்க அம்சங்களைப் பற்றியும் காணொளியில் காண்பிக்கப்படும். இவற்றில் காண்பிக்கப்படும் இடங்களைப் பற்றி, யாரேனும் ஒருவர் தகவல்களை சொல்லிக் கொண்டிருப்பார். சுற்றுலாப் பயணிகளை கவரவும், சுற்றுலா இடங்களைப் பார்வையிட மக்களை தூண்டவும் இத்தகைய காணொளிகள் காண்பிக்கப்படும்.

குறிப்பிடத்தக்க பயண ஆவணங்கள்
----------------------------

தொலைக்காட்சிகள்
---------------

பயணம், சுற்றுலா தொடர்பான திரைத்தொடர்களும், திரைப்படங்களும் தொலைக்காட்சிகளிளும் ஒளிபரப்பப்படுகின்றன. அத்தகைய தொலைகாட்சிகளில் சில:

* இவாசன்
* டிராவலெக்சுபி
* டிராவல் சேனல்
* டிராவல்+எஸ்கேப்
* டிஸ்கவர் பார்படோஸ் டிவி.
* ரசியன் டிராவல் கைடு
* வாயேஜஸ் டெலிவிசன்

மேலும் பார்க்கவும்
------------------

* பயண இலக்கியம்

மேற்கோள்கள்
-----------

1. ↑  Ruoff 2006, ப. 1.

வெளி இணைப்புகள்
---------------

* தி டிராவல் பில்ம் ஆர்கைவ்
* ஜியோசினிமா டிரவல் பில்ம்மேக்கர் பெடரேசன்
* டிராவல் அட்வென்சர் சினிமா சொசைட்டி பரணிடப்பட்டது 2013-12-21 at the வந்தவழி இயந்திரம்
* பர்டன் ஹோம்ஸ் தளம்

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**சென்னை பைராகிமடம் வெங்கடேசப் பெருமாள் கோயில்** தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் திருவேங்கடமுடையான் வெங்கடேகப்பெருமாள் சன்னதியும், ஸ்ரீ தாயார், ஸ்ரீ ஆண்டாள், ஸ்ரீ லட்சுமி நரசிம்மர், ஸ்ரீ ஆஞ்சநேயர் உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி வழிபாடு நடக்கிறது. புரட்டாசி மாதம் பிரமோற்சவம் முக்கிய திருவிழாவாக நடைபெறுகிறது. மார்கழி , ஐப்பசி , மாசி மாதம் வைகுண்ட ஏகாதசி , தாயார் உற்சவம் , ரத சப்தமி திருவிழாவாக நடைபெறுகிறது. புரட்டாசி மாதம் பிரமோற்சவம்-1ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பசில் ராஜபக்ச** (*Basil Rajapaksa*; சிங்களம்: බැසිල් රාජපක්ෂ; பிறப்பு: 27 ஏப்ரல் 1951) இலங்கை அரசியல்வாதி ஆவார். இலங்கை பொதுசன முன்னணி கட்சியின் உறுப்பினரான இவர் இலங்கையின் முன்னாள் நிதி அமைச்சரும், முன்னாள் நாடாளுமன்ற உறுப்பினரும் ஆவார்.

இவர் 2005–2010 காலப்பகுதியில் அரசுத்தலைவர் மகிந்த ராசபக்சவின் மூத்த ஆலோசகராகப் பணியாற்றிய இவர், 2007 இல் தேசியப் பட்டியல் நாடாளுமன்ற உறுப்பினராக நியமிக்கப்பட்டார். 2010 நாடாளுமன்றத் தேர்தலில் கம்பகா மாவட்டத்தில் போட்டியிட்டு அதிக விருப்பு வாக்குகளைப் பெற்று நாடாளுமன்றம் சென்றார். 2010 முதல் 2015 மகிந்த ராசபக்சவின் அமைச்சரவையில் பொருளாதார அபிவிருத்திக்கான அமைச்சராகவும் பணியாற்றினார். 2021 சூலையில் மீண்டும் தேசியப் பட்டியல் மூலம் நாடாளுமன்றம் சென்று கோட்டாபய ராஜபக்சவின் அமைச்சரவையில் நிதி அமைச்சராக நியமிக்கப்பட்டார். இவரது பதவிக் காலத்தில் தீவிர அலட்சியம் மற்றும் தவறான நிர்வாகத்தின் காரணமாக பெரும் பொருளாதார நெருக்கடியை ஏற்படுத்தியதாக குற்றம் சாட்டப்பட்டார், இறுதியில் ஏப்ரல் 2022 இல் பொது மக்களின் அதிகரித்த எதிர்ப்புகளின் காரணமாக நிதி அமைச்சர் பதவியில் இருந்து விலக வேண்டிய கட்டாயம் ஏற்பட்டது. பின்னர் 2022 சூன் 9 அன்று தனது நாடாளுமன்ற உறுப்பினர் பதவியில் இருந்தும் விலகினார்.

பசில் ராஜபக்ச இலங்கைக் குடியுரிமையுடன் ஐக்கிய அமெரிக்க குடியுரிமையும் கொண்டுள்ளார்.

குடும்பம்
---------

பசில் இலங்கையின் தெற்கே ஒரு பிரபலமான அரசியல் குடும்பத்தைச் சேர்ந்தவர். இவரது தந்தை, டி. ஏ. ராஜபக்ச, ஒரு முக்கிய அரசியல்வாதியும், விடுதலைப் போராட்ட செயற்பாட்டாளரும், விஜயானந்த தகநாயக்காவின் அரசில் விவசாய, காணி அமைச்சராகவும் இருந்தவர். பசில் முன்னாள் நாடாளுமன்ற சபாநாயகர் (2010-2015) சாமல் ராஜபக்ச, முன்னாள் அரசுத்தலைவர் மகிந்த ராசபக்ச, தற்போதைய அரசுத்தலைவர் கோட்டாபய ராஜபக்ச ஆகியோரின் இளைய சகோதரர் ஆவார். இவர் தனது இடைநிலைக் கல்வியை கொழும்பில் உள்ள இசிபத்தான வித்தியாலயம், ஆனந்தா கல்லூரி ஆகியவற்றில் பயின்றார்.

கைது
----

இவரின் அண்ணன் இலங்கை அதிபர் தேர்தலில் தோல்வியடைந்ததையடுத்து அந்த நாட்டைவிட்டு வெளியேறினார். அதன் பின் நேற்று[*எப்போது?*] இலங்கைக்கு வந்த இவரை அந்த நாடு காவல்துறையினர் ஒரு குற்ற வழக்கிற்காக கைது செய்தனர்.

மேற்கோள்கள்
-----------

1. ↑  "I have not renounced my US citizenship – Basil Rajapaksa". Newsfirst.lk. .
2. ↑  "New Cabinet sworn in". 25 April 2010 அன்று மூலம் பரணிடப்பட்டது. 23 April 2010 அன்று பார்க்கப்பட்டது.
3. ↑  [/basil-vacates-mp-seat-tenders-resignation "Basil vacates MP seat, tenders resignation"]. Adaderana. /basil-vacates-mp-seat-tenders-resignation.
4. ↑  "I have not renounced my US citizenship – Basil Rajapaksa". Newsfirst.lk. .
5. ↑  ராஜபக்ஷ கைது  பிபிசி தமிழ் 22 ஏப்ரல் 2015

வெளி இணைப்புகள்
---------------

* பசில் ராஜபக்ச பரணிடப்பட்டது 2012-03-04 at the வந்தவழி இயந்திரம் நாடாளுமன்ற உத்தியோகபூர்வ இணையத்தளம்
* WikiLeaks: Basil Is Corrupt, Education Limited And Expelled From School, Colombo Telegraph, சூலை 8, 2021
***கனவே கலையாதே*** (*Kanave Kalaiyadhe*) என்பது 1999 ஆண்டைய இந்திய தமிழ் காதல் நாடக திரைப்படம் ஆகும். வ. கௌதமன் இயக்கிய. இப்படத்தில் முரளி, சிம்ரன் ஆகியோர் முக்கிய வேடங்களில் நடித்துள்ளனர். சிம்ரன் தனது திரை வாழ்க்கையில் இப்படதில் முதல் முறையாக இரட்டை வேடத்தில் நடித்தார். படத்திற்கான இசையை தேவா மேற்கொண்டார். இதை சிவசக்தி மூவி மேக்கர்ஸ் தயாரித்தது. படம் விமர்சகர்களிடமிருந்து கலவையான விமர்சனங்களைப் பெற்றது.

கதை
---

ஆனந்த் ( முரளி ), அமிர்தா ( சிம்ரன் ) ஆகியோர் காதலர்கள். அமிர்தா ஒரு பஞ்சாபி, ஆனந்த் ஒரு தமிழர். திருமணத்திற்கு அமிர்தாவின் பெற்றோரின் ஒப்புதல் பெற, ஆனந்த் பஞ்சாபில் உள்ள அமிர்தாவின் வீட்டிற்கு செல்கிறார். அவர்கள் ஒன்று சேர்வதற்கு முன்பு, அமிர்தாவும் அவரது குடும்பத்தினரும் ஒரு விபத்தில் இறந்துவிடுகிறார்கள். அமிர்தாவின் பிரிவினையைத் தாங்க முடியாத ஆனந்த் மனச்சோர்வுக்குள்ளாகிறார். அவர் புதிய வாழ்க்கையைத் தொடங்கவேண்டும் என்று அவரது நண்பர்கள் அவரை சென்னைக்கு அழைத்து வருகின்றனர். அங்கு, அமிர்தாவைப் போன்ற தோற்றம் கொண்ட சாரதாவை (சிம்ரன்) பார்த்து ஆச்சர்யம் கொள்கிறார். துவக்கத்தில் இருவர்ருக்குமிடையில் ஏற்படும் சிக்கல்களுக்குப் பிறகு, ஆனந்தும் சாரதாவும் ஒருவருவரையொருவர் புரிந்துகொண்டு திருமணம் செய்து கொள்ள முடிவு செய்கிறார்கள். ஆனால் இந்த கட்டத்தில், சாரதாவின் பழைய காதலரான சேகர் (சக்தி குமார்) அவளுக்காக இன்னும் காத்திருப்பதை ஆனந்த் அறிகிறார். விதியின் இந்த விசித்திரமான விளையாட்டு எவ்வாறு முடிகிறது என்பதே முடிவு?

நடிகர்கள்
---------

* ஆனந்தாக முரளி
* அமிர்தா / சாரதாவாக சிம்ரன்
* சாரதாவின் தந்தையாக டெல்லி கணேஷ்
* பாப்ரா ரயானாக சின்னி ஜெயந்த்
* பண்ணீராக சார்லி
* செல்வமாக தாமு
* சேகராக சக்தி குமார்
* மேலாளராக ராஜீவ்
* கயல்விழியாக கோவை சரளா
* சண்டையிடுபவராக பொன்னம்பலம்
* மானேஜரின் மனைவியாக சபிதா ஆனந்த்
* சர்தார்ஜி யோகராஜ் சிங்
* சிறப்புத் தொற்றத்தில் ராம்ஜி

தயாரிப்பு
---------

இத்திரைப்படமானது அமிர்தசரசில் உள்ள பொற்கோயில், ஜாலியன்வாலா பாக், சண்டிகரில் பாறைப் பூங்கா, வாகா எல்லை, அனந்தபூர் சாஹிப். கல்சா பந்த் நிறுவப்பட்ட 300 வது ஆண்டு விழா கொண்டாட்டங்கள் போன்ற பகுதிகளில் படப்பிடிப்பு நடந்தது.

இசை
---

*கனவே கலயாதே* படத்தில் இடம்பெற்ற ஆறு பாடல்களுக்கும் தேவா இசையமைத்தார். படல்களை வாலி, வைரமுத்து, பொன்னியின் செல்வன் ஆகியோர் எழுதினர்.

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடகர்கள்** | **பாடல் வரிகள்** | **நீளம் (மீ: கள்)** |
| 1 | "கண்ணில் உன்னே" | சித்ரா | வாலி | 05:58 |
| 2 | "டில்லி தாண்டி" | மனோ | வைரமுத்து | 05:17 |
| 3 | "கண்ணோடு கண்ணோடு" | பி. உன்னிகிருஷ்ணன், மகாநதி ஷோபனா | 05:28 |
| 4 | "பூசு மஞ்சள்" | ஹரிஹரன் | 05:38 |
| 5 | "பூசு மஞ்சள்" | அனுராதா பாட்வால் | 05:41 |
| 6 | "வாங்குடா 420 பீடா" | சபேஷ், தேவா | பொன்னியின் செல்வன் | 05:27 |
|

வரவேற்பு
--------

*இந்து* எழுதிய விமர்சனத்தில் "சிவசக்தி மூவி மேக்கர்ஸ்"சின், "கனவே கலையாதே" படத்தை அதன் அறிமுக இயக்குனர் வி. கௌதமனால் சுவையாகவும், உணர்ச்சி நிறைந்த திருப்பங்கள் கொண்டதாகவும் எடுக்கபட்டுள்ளது. முன்னணி ஜோடிகளான, முரளியும், சிம்ரனும் தங்கள் பாத்திரங்களை ஆழமாக வெளிப்படுத்தியுள்ளனர். இயக்குனர் தனது திரைக்கதை மூலம் முதல் பாதியை நல்ல வேகத்தில் கொண்டு செல்கிறார் ".

குறிப்புகள்
-----------

1. ↑
2. ↑
3. ↑
நுழைவாயில்
**சீனிவாசப்பெருமாள் கோயில்** தமிழ்நாட்டில் தஞ்சாவூர் மாவட்டம், பாபநாசத்தில்அமைந்துள்ள பெருமாள் கோயிலாகும்.

அமைப்பு
-------

தஞ்சாவூர் கும்பகோணம் சாலையில் பாபநாசம் நகரில் அமைந்துள்ள இக்கோயிலின் கிழக்கு வாயிலில் மூன்று நிலை கோபுரம் உள்ளது.  இக்கோயிலில் இரு திருச்சுற்றுகள் உள்ளன. கோயிலின் அருகில் கோயில் குளம் உள்ளது.

விழாக்கள்
---------

இக்கோயிலில் திருவோணம் ஆடி பௌர்ணமி (சூலை-ஆகஸ்டு), தை பௌர்ணமி (சனவரி-பிப்ரவரி), அனுமன் செயந்தி, வைகுண்ட ஏகாதசி, விநாயகர் சதுர்த்தி (ஆகஸ்டு-செப்டம்பர்), நவராத்திரி (செப்டம்பர்-அக்டோபர்) போன்ற விழாக்கள் கொண்டாடப்படுகின்றன.-

குடமுழுக்கு
-----------

இக்கோயிலின் குடமுழுக்கு 2017இல் நடைபெற்றது.

மேற்கோள்கள்
-----------

1. ↑  India Mapped, Temples in India
2. ↑  Ishta Devata
3. 1 2 3  Srinivasa Perumal Temple, Temple Town Kumbakonam
4. ↑  Srinivasa Perumal, Papanasam, Million Gods

வெளியிணைப்புகள்
---------------

* வைகுண்ட ஏகாதசியையொட்டி பெருமாள் கோயில்களில் சொர்க்கவாசல் திறப்பு, தினகரன், 26 டிசம்பர் 2020 பரணிடப்பட்டது 2022-07-08 at the வந்தவழி இயந்திரம்
* Temples in Papanasam, Srinivasa Perumal (old Visvesvara) temple, Wisdom Library
**புரோமோ அசிட்டோன்** *(Bromoacetone)* என்பது C3H5BrO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புரோமின் சேர்மமான இது கண்ணீர் வரவழைக்கும் முகவராக நீர்ம நிலையில் காணப்படுகிறது. பல கரிமச் சேர்மங்களை தயாரிப்பதற்கான முன்னோடிச் சேர்மமாக இது பயன்படுகிறது.

தோற்றம்
-------

அவாய் தீவுகளின் அருகே இருக்கும் அசுபாரகோப்சிசு டாக்சிபார்மிசு என்ற கடற்பாசியின் எண்ணெயில் புரோமோ அசிட்டோன் இயற்கையாகவே 1% க்கும் குறைவாக உள்ளது.

தயாரிப்பு
---------

புரோமோ அசிட்டோன் வர்த்தக முறையாகவும் கிடைக்கிறது. சில சமயங்களில் மக்னீசியம் ஆக்சைடுடன் சேர்த்து நிலைப்படுத்தப்படுகிறது. என் சோகோகோவ்சுகியால் 19 ஆம் நூற்றாண்டில் முதன்முதலாக விவரிக்கப்பட்டது .

அசிட்டோன் மற்றும் புரோமின் சேர்ந்து புரோமோ அசிட்டோன் உருவாதல்
புரோமின் மற்றும் அசிட்டோன் ஆகியவற்றை ஒரு வினையூக்கி அமிலத்துடன் சேர்த்து வினைபுரியச் செய்வதன் மூலம் புரோமோ அசிட்டோன் தயாரிக்கப்படுகிறது. அனைத்து கீட்டோன்கள் போலவே அமிலங்கள் அல்லது காரங்களின் முன்னிலையில் இந்த அசிட்டோனும் ஈனாலேற்றம் அடைகிறது. பின்னர் ஆல்ஃபா கார்பன் புரோமினுடன் எலக்ட்ரான்கவர் பதிலீட்டு வினை புரிகிறது. இந்த தயாரிப்பு முறையின் முக்கியமான சிரமம் என்பது அதிக-புரோமினேற்றம் அடைவது ஆகும். இதன் விளைவாக டை மற்றும் டிரை புரோமினேற்றம் அடைந்த விளைபொருட்கள் உருவாகின்றன. வினையில் ஒரு காரம் இருக்குமேயானால் அதற்குப்பதிலாக ஆலோபார்ம் வினையின் வழியாக புரோமோபார்ம் பெறப்படுகிறது.

பயன்பாடு
--------

இது முதலாம் உலகப் போரில் வேதியியல் ஆயுதமாகப் பயன்படுத்தப்பட்டது. பி.ஏ என்ற பெயரால் ஆங்கிலேயர்களும் பி-சிடாப் (வெஞ்சிலுவை) என்று பெயரால் செருமானியர்களாலும் அழைக்கப்பட்டது. இதன் நச்சுத்தன்மை காரணமாக ஒரு கலகக் கட்டுப்பாட்டு முகவராகப் பயன்படுத்தப்பட்டு தற்போது வழக்கற்றுப் போய்விட்டது, கரிமத் தொகுப்பு வினைகளில் பன்முக வினையாக்கியாக புரோமோ அசிட்டோன் பயன்படுத்தப்படுகிறது. உதாரணமாக ஐதராக்சி அசிட்டோன் தயாரிப்பதற்கான முன்னோடிச் சேர்மமாக இதைப் பயன்படுத்துகிறார்கள் .

மேற்கோள்கள்
-----------

1. ↑  *Merck Index*, 11th Edition, **1389**
2. ↑  Burreson, B. J.; Moore, R. E.; Roller, P. P. (1976). "Volatile halogen compounds in the alga *Asparagopsis taxiformis* (Rhodophyta)". *Journal of Agricultural and Food Chemistry* **24** (4): 856–861. doi:10.1021/jf60206a040.
3. ↑  Wagner, G. (1876). "Sitzung der russischen chemischen Gesellschaft am 7./19. October 1876". *Berichte der Deutschen Chemischen Gesellschaft* **9** (2): 1687–1688. doi:10.1002/cber.187600902196. .
4. ↑  Levene, P. A.; Walti, A. (1930). "Acetol". *Organic Syntheses* **10**: 1. . ; *Collective Volume*, **2**, p. 5
தஞ்சாவூர் பெருவுடையார் கோயிலின் கொடி மரம்
காஞ்சிபுரம் காமாட்சியம்மன் கோயில் கொடி மரம்
**கொடிமரம்** என்பது இந்துக் கோவில்களில் பலிபீடத்திற்கு அருகே அமைக்கப்பெறுகின்ற கொடியேற்றுகின்ற மரமாகும். இதற்கு **துவஜஸ்தம்பம்** என்ற சமஸ்கிருதப் பெயரும் உண்டு. சிவாலயங்களில் கொடி மரம், நந்தி மற்றும் பலிபீடம் ஆகியவை மூலவரை நோக்கியே அமைக்கப்பெறுகின்றன. 

அடிப்பகுதியான சதுரம், அதற்கு மேல் எண்கோணவேதி அமைப்பு மற்றும் தடித்த உருளை பாகம் என இந்துக் கோவில் கொடிமரம் மூன்று பாகங்களை உடையன. இதில் சதுரப்பகுதி பிரம்மாவினையும், எண்கோணவேதி அமைப்பு திருமாலையும், உருளையமைப்பு சிவனையும் குறிப்பதாக நம்பப்படுகிறது.

  

இறைவனுக்கு ஏற்றப்பட வேண்டிய கொடியின் சின்னம் குறித்து சூரிய புராணத்தில் கூறப்பட்டுள்ளது. அவற்றின் அட்டவணை கீழே.

| வரிசை | இறைவன் | கொடி |
| --- | --- | --- |
| 1 | சிவபெருமான் | நந்திக் கொடி |
| 2 | திருமால் | கருடக் கொடி |
| 3 | சூரிய தேவன் | வியோமாக் கொடி |
| 4 | வருண தேவன் | அன்னக் கொடி |
| 5 | குபேரன் | நரன் கொடி |
| 6 | முருகன் | சேவல் கொடி |
| 7 | விநாயகன் | மூசிக கொடி |
| 8 | இந்திரன் | யானைக் கொடி |
| 9 | யமன் | எருமைக் கொடி |
| 10 | துர்க்கை | சிம்மக் கொடி |
| 11 | சனி பகவான் | காக்கைக் கொடி |
| 12 | அருச்சுனன் | அனுமன் கொடி |
| 13 | அம்மன் | சிம்மக் கொடி |

ஆதாரங்கள்
---------

1. ↑  கொடிமரத்தின் தத்துவமும்...முக்கியத்துவமும்

வெளி இணைப்புகள்
---------------

* கொடிமரம் - காணொலி
சீப்பு ஒன்று
மரத்தால் செய்யப்பட்ட ஒரு பஞ்சாபிச் சீப்பு.
**சீப்பு** (Comb) என்பது தலை வாரவும், தலை முடியை அழகு படுத்தவும், தூய்மைபடுத்தவும் பயன்படும் ஒரு கருவியாகும்.ஈதில் பல் போன்ற அமைப்பு உள்ளது. இது மிகப் பழங்காலத்தில் இருந்தே பயன்பட்டுவரும் கருவிகளில் ஒன்றாகும். தொல்லியல் ஆய்வுகளின்போது கிடைத்துவரும் மிகவும் பழமையான பொருட்களுள் சீப்பும் ஒன்றாகக் காணப்படுகிறது. பாரசீகத்தில் 5000 ஆண்டுகளுக்கு முற்பட்ட குடியிருப்பு ஒன்றில் செய்யப்பட்ட அகழ்வாய்வின் போது திருந்திய வடிவத்தோடு கூடிய சீப்பு கண்டிபிடிக்கப்பட்டது.[] அக்காலத்தில் இருந்து தற்காலம் வரை சீப்பு மனித நாகரிகத்தோடு நெருங்கிய தொடர்புள்ள முக்கியமான கருவிகளுள் ஒன்றாக இருந்து வருகிறது.

அமைப்பு
-------

சீப்பு, பட்டை போல அமைந்துள்ள உடற் பகுதியையும், அதற்குச் செங்குத்தாக அத்துடன் இணைந்த பற்கள் போன்ற அமைப்பையும் கொண்டது. செயற்பாட்டுத் தேவையை மட்டும் நோக்கமாகக் கொண்ட சீப்புக்கள் பொதுவாக அலங்காரம் எதுவுமின்றி எளிமையாகவே செய்யப்படுகின்றன. ஆனால் முற்காலத்தில் சீப்புக்கள் அழகுணர்ச்சியுடனும், கலை நுட்பத்துடனும் செய்யப்பட்டது உண்டு.

முற்காலத்தில் சீப்புகள் விலங்குகளின் எலும்பு, மரம், உலோகம், ஆமையோடு, யானைத் தந்தம் போன்ற பல்வேறு பொருட்களால் செய்யப்பட்டன. இப்பொழுதும் மரம் பயன்படுத்தப்படுவது உண்டு ஆயினும், தற்காலத்தில் பல்வேறு வகையான நெகிழிகளே (பிளாத்திக்கு) சீப்புச் செய்வதற்குப் பெரும்பாலும் பயன்படுகின்றன.

பயன்களும் வகைகளும்
------------------

சீப்பு பவ்வேறு தரப்பட்ட தேவைகளுக்காகப் பயன்படுத்தப்படுகின்றது. குறிப்பாக தலை மயிரை அழகு படுத்தவும் ஒரே இடத்தில் நீளமான தலை மயிர்களை குவிக்கவும் பயன்படுத்தப்படுகின்றது எனலாம். 

### ஆப்பிரிக்க தேர்வுச் சீப்பு

இது பொதுவாக முடியில் உள்ள இணைப்புக்களுக்காகவே பயன்படுத்தப்படுகின்றது. இதை சிலர் முடியிலும் அணிந்திருப்பர். 

### பேன் சீப்பு

இவ்வகையான சீப்புக்கள் பேரியல் ஒட்டுண்ணிகளான பேன் போன்றவற்றை அகற்றவும் அல்லது சீப்பினால் சீவுவதனால் பேன்களுக்கு பாதிப்பை ஏற்படுத்தி அவற்றை இறக்கச் செய்யவும் பயன்படுகின்றது. இதில் உள்ள பற்கள் நீளமாகவும் அதேவேளையில் கூரியதாகவும் உள்ளதால் சில சமயங்களில் இதை *நற்-பல்லுடைய சீப்பு* (fine-toothed comb) எனவும் அழைக்கின்றனர்.

குறிப்புகள்
-----------

1. ↑  "Internet Archaeol. 30. Ashby. An Atlas of Medieval Combs from Northern Europe. Summary". Intarch.ac.uk. 2011-09-23. 2012-01-19 அன்று பார்க்கப்பட்டது.
**நீலகண்ட தாரணி** அல்லது **மஹா கருணா தாரணி** எனபது அவலோகிதேஷ்வரருக்கு உரிய ஒரு மகாயான பௌத்த தாரணி ஆகும். இதை மாண்டரீன் சீன மொழியின் **டாபேய் ஸோ**(**Dàbēi Zhòu**) என அழைப்பர். *மஹாகருணாசித்த சூத்திரத்தின்* படி இந்த தாரணியை அவலோகிதேஷ்வரர் புத்தர்கள், போதிசத்துவர்கள், தேவர்கள் ஆகியோர் அடங்கிய சபையின் முன் கூறப்பட்டதாகும். இது ஓம் மணி பத்மே ஹூம் என்ற ஆறெழுத்து மந்திரத்தைப் போல கிழக்காசியாவில் மிகவும் புகழ்பெற்ற தாரணி ஆகும். இந்த தாரணி பாதுகாப்புக்க்காகவும், தூய்மைபடுத்துவதற்காகவும் பயன்படுத்தப்படுகிறது. 

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**மஹா கருணா தாரணி** |

தோற்றம்
-------

இந்த நீலகண்ட தாரணி கி.பி ஏழாம் நூற்றாண்டுக்கும் எட்டாம் நூற்றாண்டுக்கும் இடையின் மூவரால் சீனத்துக்கும் மொழிப்பெயர்க்கப்பட்டது. முதலில் சீ-டுங்'ம்(627-649) அடுத்து பாகவததர்மரும் (650-660) , இதற்கடுத்து போதிருசியும் ( 709 ) இதனை சீனத்துக்கு மொழிப்பெயர்த்தனர். பின்னர் வஜ்ரபோதியும்(719-741), இருமுறை அவரது சீடர் அமோவஜ்ரரும்(723-774) மொழிப்பெயர்த்தனர். 15ஆம் நூற்றாண்டில் தியானபத்திரரும் ஒரு முறை இதை மொழிப்பெயர்த்துள்ளார். 

இத்தனை பதிப்புகள் இருந்தாலும், அமோகவஜ்ரரின் பதிப்பே பரவலாக பயன்பாட்டில் உள்ளது. சீ-டுங்'இன் பதிப்பு ஆதி மூல வடிவாக இருந்தாலும் அது மிகவும் நீளமாகவும் உச்சரிப்பதற்கு கடினமாக இருந்த காரணத்தினால் அமோகவஜ்ரரரின் பதிப்பு பெருவாரியான பயன்பாட்டில் உள்ளது.

வெளி இணைப்புகள்
---------------

* நீலகண்ட தாரணி  பரணிடப்பட்டது 2007-02-24 at the வந்தவழி இயந்திரம்
* நீலகண்டதாரணி ஒலிக்கோப்பு பரணிடப்பட்டது 2006-05-24 at the வந்தவழி இயந்திரம்(MP3 வடிவம்)
**கொடிமங்கலத்து வாதுளி நற்சேந்தனார்** சங்ககாலப் புலவர்களில் ஒருவர். அகநானூறு 179 மற்றும் 232 எண்களைக் கொண்ட இரண்டு பாடல்கள் மட்டும் இவரது பாடல்களாகச் சங்கநூல் தொகுப்பில் இடம் வெற்றுள்ளன. கொடிமங்கலம் என்பது இவர் ஊர். அந்த ஊரின் ஒரு பகுதி வாதுளி. சேந்தன் என்பது இவர் பெயர். ஆர் என்னும் பினொட்டும், நல் என்னும் முன்னொட்டும் இவரைச் சிறப்பிக்கும் வகையில் சேர்க்கப்பட்டவை. இவர் தம் பாடலில் சொல்லும் செய்திகள்:

புறம் 179
---------

* திணை - பாலை

தலைவன் தான் பொருள் தேடச் செல்லவிருப்பதைத் தோழியிடம் கூறுகிறான். தோழி பின்வருமாறு கூறி அவன் சொல்வதைத் தடுத்து நிறுத்துகிறாள்.

யானை வானத்தில் தன் கையை உயர்த்தி வணங்கி வாயைப் பிளந்து ஏங்கிப் பிளிறினாலும் மழை பொழியாத காட்டிலா செல்லப்போகிறாய்? போராடி மாண்ட வீரர்கள் நடுகல்லாய் நிற்கும் வழியிலா செல்லப்போகிறாய்? கொடுவில் ஆடவர் திரியும் வழியிலா செல்லப்போகிறாய்?

நீ சென்றுவிட்டால் இவள் வாயில் இன்னகையைக் காணமுடியுமா? குவளைமலர் கண்களும், மதியேர் முகமும் புலம்பாவா? (எனவே செலவைத் தவிர்க்க வேண்டும் - என்கிறாள்)

புறம் 232
---------

* திணை - குறிஞ்சி

கரும்பு வயலில் மேய்ந்துகொண்டிருந்த யானை வானத்தில் முழங்கிய இடியின் ஒலியைக் கேட்டுப் புலி உருமுவதாக எண்ணி மலைப் பிளவுகளில் தன் முழக்கமும் எதிரொலிக்கும்படி ஒலி எழுப்பிக்கொண்டு ஓடுவது போலத் தாய் முருகு அயர வேலனை வீட்டுக்கு வரவழைத்துள்ளாளாம்.

தலைவிக்காக வெளியில் காத்திருக்கும் தலைவனுக்குக் கேட்கும்படி தோழி இதனைக் கூறுகிறாள்.

குன்றத்துப் பாறையில் வேங்கைப்பூ சிதறிக் கிடப்பது போல மகளிர் குரவையாடும் களத்தில் பூக்கள் சிதறிக் கிடக்குமாம்.
**கான்சுடன்சு** *(Constance)* "**கோன்னீ** *(Connie)*" **எம். இராக்கோசி** *(M. Rockosi)* சாந்தா குரூசில் உள்ள கலிபோர்னியா பல்கலைக்கழக வானியல், வானியற்பியல் துறைக் கட்டில் பேராசிரியர் ஆவார். இவர் தன் முனைவர் பட்டத்தை 2001 இல் பெற்றார். இவர் சுலோவன் இலக்கவியல் வானளக்கைத் திட்டத்தில் தொடக்கத்தில் பயன்பட்ட தொலைநோக்கிக்கான ஒளிப்படக் கருவியை வடிவமைக்க உதவினார். இவர் சுலோவன் இலக்கவியல் வானளக்கைத் திட்டத்தின் மூன்றாம் பகுத்திக்குப் பொறுப்பாளராக இருந்தார். இத்திட்டம்பால்வெளி புரிதல், தேட்டம் சார்ந்த சுலோவன் விரிவாக்கத் திட்டமே ஆகும். இவர் இதே திட்ட இரண்டாம் பகுதியின் முதன்மை ஆய்வாளரும் ஆவார். இவர்து கவனம் பால்வழியின் ஆய்விலும் அது இன்றுள்ள நிலைக்குப் படிமலர்ந்ததையும் புரிந்துகொள்வதே ஆகும். பிற பால்வெளிகளின் செம்பெயர்ச்சிநிலைக் கட்ட உருவாக்கத்தை நம் பால்வெளியின் உருவாக்கத்தைப் பயில்வதன் வாயிலாகப் புரிந்துகொள்ளலாம் எனக் கருதுகிறார். இவரது ஆய்வின் நோகம் பால்வெளிகள் உருவாகும்போது நிகழும் அகந்திரள்வு விளைவுகளைத் தேடலும் புரிந்துகொள்ளலும் அதனால் பால்வெளிகளின் இயல்புகளையும் அவற்ரின் இன்றைய நிலவலையும் அறிதலாகும்.

இவரது பழைய திட்டங்களில் இவர் விண்மீன் உருவாக்கத்தைப் புரிந்து கொள்ள, வான்வரைவிலும் விண்மீன்கள் ஆய்விலும் ஈடுபட்டார்.. இவரது ஆய்வு இவருக்கும் இவரது மாணவருக்கும் இன்றுள்ள சுருள்பால்வெளிகள் எப்படி தோன்றின என்பதையும் அவை எப்படி இன்றுள்ள நிலையை அடைந்தன என்பதையும் புரிந்துகொள்ள உதவி வருகிறது.[]

மேற்கோள்கள்
-----------

1. 1 2  "UCO Lick Observatory". *ucolick.org*.
2. ↑  "Chemical Abundance Trends in the Milky Way Disk: Implications on the Origin of the Galactic Thick Disk". *eScholarship*. UC Santa Cruz, Santa Cruz, California: UC Santa Cruz. June 2012. October 31, 2015 அன்று பார்க்கப்பட்டது.
3. ↑  Koppes, Steve (15 November 2007). "Sloan Digital Sky Survey: Universe of data changes face of astronomy". *Chronicle* (Chicago, Illinois: The University of Chicago) **27** (5).. பார்த்த நாள்: October 31, 2015.
4. ↑  Janek, Vanessa (6 January 2015). "Hearing the Early Universe’s Scream: Sloan Survey Announces New Findings". Universe Today.. பார்த்த நாள்: 31 October 2015.
5. ↑  Moskowitz, Clara (10 January 2012). "Milky Way Galaxy's Past Revealed Through New Star Census". Space.. பார்த்த நாள்: 31 October 2015.
6. ↑  "UCSC Faculty Pages".
7. ↑  "Dr. Rockosi's personal website".

வெளி இணைப்புகள்
---------------

* partial list of publications
**நந்தி மித்ர** காவன்தீசனின் பத்துத் தளபதிகளில் ஒருவனாவான்.இவன் உடல் வலிமையாலேயே முக்கியத்துவம் பெறுகின்றான்.

இளமைக்காலம்
-----------

அனுராதபுரத்தை ஆட்சி செய்த எல்லாளனின் கீழ் மித்ரன் என்ற சிங்கள சேனாதிபதி இருந்தான். இச்சேனாதிபதிக்கு சித்திர மலைக்கு அருகிலுள்ள கிழக்கு ஜில்லாவில் உள்ள நிர்வாகத்தில் ஒரு தங்கை இருந்தாள். அவனது தங்கையின் மகனே நந்தி மித்ரா ஆவான்.குழந்தைப் பருவத்தில் இவனை தோல் பட்டியால் திரிகைக் கல்லுடன் கட்டிவிட்டுச்செல்வர். இவன் அக்கல்லை இழுத்துக் கொண்டு அங்கும்இங்கும் தவழ்ந்து செல்வான். ஒரு நாள் வீட்டிற்கு அருகிலிருந்த மூங்கில் மரத்தில் கட்டப்பட்ட சந்தர்ப்பத்தில் அதையும் இவன் கழற்றிவிட்டான். 10 யானைகளின் பலம் இருந்ததாக மகாவம்சம் கூறுகிறது.

நந்தி மித்திரன்

பெயர் வந்த காரணம்
-----------------

இவனது மாமாவின் பெயரால் *மித்ர* என்று அறிமுகமானதுடன்,இடுப்பில் தோல் பட்டியால் கட்டப்பட்டதால் நந்திமித்ர எனப்பட்டான்.

சிறப்பு
-------

அரசன் பலத்தை பரிசோதிக்க அனுப்பிய கண்டுல யானையையும் தந்தங்களைப் பிடித்து அடக்கினான். காமனி எல்லாள யுத்ததின் போது இதே யானையை பயன்படுத்தி கோட்டையின் இரும்புக்கதவுகளை பெயர்த்தெறிந்தான். இச்சம்பவத்தின் போது இரும்புக்கதவுகள் யானையின் மேல் விழுந்தன. ஆனால் இவன் அவைகளை தனது கரங்களால் பிடித்து யானையை காப்பாற்றினான்.

பணி
---

பிற்காலத்தில் இவன் காவன்தீசனின் படையில் சேர்க்கப்பட்டான்.துட்டகைமுனு, எல்லாளன் யுத்தத்தில் பெரும் பணியாற்றினான்.அரசன் பலத்தை பரிசோதிக்க அனுப்பிய யானையையும் தந்தங்களைப் பிடித்து அடக்கினான்.

மேற்கோள்கள்
-----------


1. ↑  [://mahavamsa.org/mahavamsa/original-version/23-levying-warriors/ "மகாவம்சம்"] Check `|url=` value (உதவி).
2. ↑  "Mahavamsam".
3. ↑  "Sunday times".
**த சண்டே லீடர்** (*The Sunday Leader*) என்பது இலங்கையின் கொழும்பு நகரில் இருந்து ஞாயிறு தோறும் வெளிவரும் ஓர் ஆங்கிலப் பத்திரிகை ஆகும். இப்பத்திரிகை தனியாரினால் வெளியிடப்படுகிறது. புதன்கிழமைகளில் வெளிவரும் மோர்னிங் லீடர், மற்றும் சிங்களப் பத்திரிகையான "இருதின' என்பன இதன் சகோதரப் பத்திரிகைகளாகும். செய்திகளை விவரமாகவும், வெளிப்படையாகும் தெரிவிக்கும் பத்திரிகை என இவை கருதப்படுவதால், இலங்கை அரசின் பலத்த தணிக்கைக்குள்ளாக்கப்பட்டுள்ளன. இப்பத்திரிகையில் கோத்தபாய ராஜபக்ச தொடர்பான செய்திகள் எவையும் வெளியிடக்கூடாதென நீதிமன்ற ஆணை மூலம் தடை செய்யப்பட்டுள்ளது.

சண்டே லீடர் பத்திரிகையின் பிரதான ஆசிரியர் லசந்த விக்கிரமதுங்க இனந்தெரியாதோரினால் ஜனவரி 8, 2009 இல் சுட்டுப் படுகொலை செய்யப்பட்டார். பல ஆண்டுகளாக இவருக்கு கொலை அச்சுறுத்தல்களுக்கும், பயமுறுத்தல்களுக்கும் உள்ளாக்கப்பட்டிருந்தார்.

நவம்பர் 21, 2008 இல் முகமூடி அணிந்த நபர்கள் சண்டே லீடர் பத்திரிகாலயத்திற்குள் நுழைந்து அங்கிருந்த அச்சியந்திரங்களைத் தீக்கிரையாக்கி, வெளியீட்டுக்கு தயாராக இருந்த பத்திரிகைகளையும் எரித்து விட்டுச் சென்றனர். முன்னர் 2005ஆம் ஆண்டிலும் இப்பத்திரிகைக் காரியாலயம் தாக்கப்பட்டது.

மேற்கோள்கள்
-----------

1. ↑  "BBC World Service and Sunday Leader newspaper censored". 2008-12-15 அன்று மூலம் பரணிடப்பட்டது. 2008-12-15 அன்று பார்க்கப்பட்டது.
2. ↑

வெளி இணைப்புகள்
---------------

* த சண்டே லீடர் இணையத்தளம்
சோவாவோ தே புசுமாந்தே (João de Bustamante) (பிறப்பு 1536 - ஆகஸ்ட் 23, 1588) ஒரு எசுப்பானிய மறைபரப்பாளர் ஆவார். இவர் 'இந்தியாவின் குட்டன்பெர்க்' என்றும் அழைக்கப்பட்டார். இந்தியாவில், குறிப்பாக போர்த்துகீசிய காலனியான கோவாவில் அச்சகத்தை முதன் முதலாக தொடங்கி வைத்தவர்.

இந்தியாவில் அச்சு தொடங்குவதற்கான பங்களிப்பு
-------------------------------------------

புசுமாந்தே எசுபானியாவின் வாலென்சியாவில் பிறந்தார். தன்னுடைய இருபதாவது வயதில் இயேசு சபையில் 1556 ஆம் ஆண்டு சேர்ந்தார். பின் சோவாவோ ரொடிரிக்சு என மறுபெயரிடப்பட்டு 1564 ஆம் ஆண்டு குருவாக நியமிக்கப்பட்டார். அவர் இயேசு சபை மறைபரப்பாளர்களுடன் இணைந்து போர்த்துக்கலில் இருந்து எத்தியோப்பியாவுக்கு (அப்போது அபிசீனியா) செல்லும் வழியில் ஒரு அச்சுப்பொறி திறனாளராக இந்தியா வந்தடைந்தார். கோவாவில் இருந்தபோது அபிசீனிய பேரரசருக்கு மறைபரப்பாளர்கள் மீது நல்லெண்ணம் இல்லை என்ற செய்தி வந்தது. அதே நேரத்தில், கோவாவில் உள்ள மதகுருமார்கள் அச்சகத்தின் தேவையை உணர்ந்து தங்களுக்கு அச்சகம் வேண்டுமென்று அப்போதைய ஆளுநரிடம் கோரினர்.

அச்சிடப்பட்ட படைப்புகள்
-----------------------

மற்றவற்றுடன் இந்த நான்கு நூல்கள் புசுமாந்தேவால் அச்சிடப்பட்டதாக உறுதி செய்யப்பட்டுள்ளது:

* Conclusões e outras coisas (Theses and other things) - 1556.
* Doutrina Christa by Francis Xavier - 1557.
* Confecionarios - 1557.
* Tratado contra os erros scismaticos dos Abexins (A Tract against the Schismatic Errors of the Abyssinians), கொன்சாலோ ரோட்ரிக்சு - 1560.

மேற்கோள்கள்
-----------

1. ↑  Saugata Bhaduri (30 December 2021). *Polycoloniality: European Transactions with Bengal from the 13th to the 19th Century*. Bloomsbury Publishing. .
2. ↑ . .

கூடுதல் மேற்கோள்கள்
-------------------

* 450 Years of Printing in India (6.8.1556 - 6.8.2006)", Pratap Naik, S.J.

* "Print making: Story and history. Bhavna Kakar
* Manohararāya Saradesāya, *A History of Konkani Literature: from 1500 to 1992*
* "The Legacy that Ziegenbalg Left", S. Muthiah, The Hindu, July 2, 2006
**நீலப் பென்னி** அல்லது **மொரீசியசு "அஞ்சல் அலுவலகம்" அஞ்சல்தலைகள்** (Mauritius "Post Office" stamps) என்பன, பிரித்தானியக் குடியேற்ற நாடான மொரீசியசினால் செப்டெம்பர் 1847ம் ஆண்டு இரண்டு பெறுமானங்களில் வெளியிடப்பட்டது. ஒன்று ஒரு பென்னி (1d) பெறுமானமுள்ள செம்மஞ்சள்-சிவப்பு நிறமானது, மற்றது இரண்டு பென்சு (2d) பெறுமானம் கொண்ட ஆழ்நீல நிறமானது. இந்த அஞ்சல்தலைகளில் "அஞ்சல் அலுவலகம்" என்னும் பொருள் தரும் "Post Office" என்னும் பொறிப்பு உள்ளது. இதனாலேயே இந்த அஞ்சல்தலைகளுக்கு மேற்குறித்த பெயர் ஏற்பட்டது. ஆனாலும், விரைவிலேயே இது "Post Paid." என்று மாற்றப்பட்டது. உலகின் மிக அரிதான அஞ்சல்தலைகளுள் இவையும் அடங்குகின்றன.

வரலாறு
------

இந்த அஞ்சல்தலைகள் சோசப்பு ஓசுமாண்டு பர்னார்ட் என்பவரால் வரையப்பட்டது. 186ல் இங்கிலாந்தில் பிறந்த இவர் கப்பல்மூலம் 1838ல் மொரீசியசுக்கு வந்தார். இவற்றின் வடிவமைப்பு அக்காலத்தில் பெரிய பிரித்தானியாவில் புழக்கத்தில் இருந்த விக்டோரியா அரசியின் தலையுடன் கூடிய அஞ்சல்தலையை அடிப்படையாகக் கொண்டது. முன்னர் குறிப்பிட்டபடி இரண்டு பெறுமானங்களில், இரண்டு நிறங்களில் இவை வெளியிடப்பட்டன. உள்நாட்டில் தயாரிக்கப்பட்ட இந்த அஞ்சல்தலைகள் பண்படாத இயல்புகளைக் கொண்டிருந்தபோதும், இவை பார்னாடின் பெயரை மொரீசியசின் அஞ்சல் வரலாற்றில் அழியா நிலைக்கு உயர்த்தின.

மேற்கோள்கள்
-----------

1. ↑  Kanai, *Classic Mauritius,* p. 17.
2. ↑  Kanai, *Classic Mauritius* p. 21.
**த சர்ச்சர்ஸ்** என்பது 1956 ஆம் ஆண்டு யோவான் போர்டு இயக்கிய மேற்கத்திய திரைப்படமாகும். இது 1954 ஆம் ஆண்டு ஆலன் லி மே எழுதிய புதினத்தைை அடிப்படையாக கொண்டதாகும். டெக்சாஸ் மற்றும் அமெரிக்க இந்தியர்களுக்கு இடையே நடைபெற்ற போரின்போது நிகழ்ந்ததாக இந்த திரைப்படத்தின் கதை அமைக்கப்பட்டிருக்கும். இதில் யோவான் வேய்ன் நடுத்தர வயதுள்ள உள்நாட்டு போர் முதுவராக நடித்திருந்தார். தனது தத்தெடுக்கப்பட்ட அண்ணன் மகனுடன் இணைந்து ஆண்டுக்கணக்கில் தன் கடத்தப்பட்ட அண்ணன் மகளை தேடும் கதாபாத்திரத்தில் யோவான் வேய்ன் நடித்திருந்தார். திரைப்பட விமர்சகர் ரோஜர் எபெர்ட் வேய்னின் கதாபாத்திரமான, ஈதன் எட்வர்ட்ஸ், போர்டு மற்றும் வேய்ன் உருவாக்கிய கதாப்பாத்திரங்களிலேயே வலிந்து கருத்தீர்க்கிற ஒரு கதாபாத்திரம் என கருதினார்.

இந்த திரைப்படம் வணிகரீதியாக வெற்றி பெற்ற திரைப்படமாகும். இது வெளியிடப்பட்ட காலத்திலிருந்து ஒரு தலை சிறந்த படைப்பாக கருதப்படுகிறது. மேலும் இதுவரை தயாரிக்கப்பட்ட படங்களிலேயே சிறந்த மற்றும் செல்வாக்கு மிகுந்த திரைப்படங்களில் ஒன்றாக கருதப்படுகிறது. 2008 ஆம் ஆண்டு அமெரிக்க திரைப்பட நிறுவனம் இந்த திரைப்படத்தை தலைசிறந்த அமெரிக்க மேற்கத்திய திரைப்படமென பெயரிட்டது. இதே நிறுவனம் 2007 ஆம் ஆண்டில் எக்காலத்திலும் தயாரிக்கப்பட்ட தலைசிறந்த அமெரிக்க திரைப்படங்களின் பட்டியலில் 12 ஆம் இடத்தை இந்த திரைப்படத்திற்கு கொடுத்தது. என்டர்டைன்மென்ட் வீக்லி எனும் பத்திரிக்கை இந்த திரைப்படத்தை தலைசிறந்த மேற்கத்திய திரைப்படம் என பெயரிட்டது. 2012 ஆம் ஆண்டில் சர்வதேச திரை விமர்சகர்களின் பார்வைகளை அடிப்படையாகக் கொண்டு பிரித்தானிய திரைப்பட நிறுவனத்தின் சைட் அண்ட் சவுண்ட் பத்திரிக்கை இந்த திரைப்படத்தை எக்காலத்திலும் தயாரிக்கப்பட்ட ஏழாவது தலை சிறந்த திரைப்படம் என தரவரிசைப்படுத்தியது. 2008 ஆம் ஆண்டு பிரெஞ்சு பத்திரிக்கையான கஹியர்ஸ் டு சினிமா த சர்ச்சர்ஸ் திரைப்படத்திற்கு எக்காலத்திலும் தயாரிக்கப்பட்ட 100 தலைசிறந்த திரைப்படங்களின் பட்டியலில் பத்தாவது இடத்தைக் கொடுத்தது.

1989 ஆம் ஆண்டு த சர்ச்சர்ஸ் திரைப்படம் ஐக்கிய அமெரிக்காவின் காங்கிரஸ் நூலகத்தால் "கலாச்சார ரீதியாக, வரலாற்று ரீதியாக மற்றும் அழகியல் ரீதியாக முக்கியத்துவம் வாய்ந்த" திரைப்படம் என தேர்ந்தெடுக்கப்பட்டது. அமெரிக்க தேசிய திரைப்பட பதிவேட்டில் பாதுகாக்கப்பட தேர்ந்தெடுக்கப்பட்டது. பதிவேட்டிற்கென தேர்ந்தெடுக்கப்பட்ட முதல் 25 படங்களில் இந்த திரைப்படமும் ஒன்றாகும்.

உசாத்துணை
---------

1. ↑  Box Office Information for *The Searchers*. பாக்சு ஆபிசு மோசோ. Retrieved December 24, 2013.
**சீனு மோகன்** (**Cheenu Mohan**) (17 மே 1956 – 27 டிசம்பர் 2018), தமிழ் மேடை நடிகர் மற்றும் திரைப்பட நடிகர் ஆவார். இவரது இயற்பெயர் மோகன் ஆகும். கிரேஸி கிரியேஷன்ஸ் நாடகக் குழுவில் இடம்பெற்றுவந்த மோகன், கிரேசி மோகனின் பல நாடகங்களில் **சீனு** என்கிற கதாபாத்திரத்தில் நடித்து **சீனு மோகன்** ஆனார். சீனு மோகன் 3000க்கும் மேற்பட்ட மேடை நாடகங்களில் நடித்துள்ளதோடு, சில திரைப்படங்களிலும், தொலைக்காட்சித் தொடர்களிலும் நடித்துள்ளார்.

தொழில்
------

சீனு மோகன் சிறிய பாத்திரங்களில் நடித்ததற்கு, 1980 ஆம் ஆண்டில் ஒரு நடிகராக தன்னுடைய பணியை தொடங்கினார் வருஷம் 16 (1989) மற்றும் மணிரத்னத்தின் அஞ்சலி (1990) மற்றும் தளபதி (1991). 2001 ஆம் ஆண்டில் தனது வேலையை விட்டு விலகிய பின்னர், சீனு மோகன் கிரேசி மோகன் மற்றும் மாது பாலாஜி இயக்கிய நாடகங்களில் முக்கிய கதாபாத்திரத்தில் நடித்தார். நாடகத்துறையில் அவரது ஈடுபாடும், தொலைக்காட்சி வேடங்களில் செல்ல அவர் தயங்குவதும், திரையுலகில் உள்ள பாத்திரங்கள் அவரைத் தவிர்த்துவிட்டன என்பதாகும். 

கார்த்திக் சுப்பராஜின் மல்டி ஸ்டாரர் இறைவி (2016) படத்தில் துணை வேடத்தில் நடித்து மீண்டும் வந்தார். உடைந்துபோகும் குடும்பத்தை ஒன்றாக இணைக்க முயற்சிக்கும் பழம்பொருட்கள் வியாபாரி ஜான் என்ற பெயரில், சீனு மோகன் இந்த படத்தில் தனது பணிக்கு விமர்சன ரீதியான பாராட்டுகளைப் பெற்றார். ஒரு விமர்சகர் தனது நடிப்பை "மெலோடிராமாடிக் காட்சிகளில் அருமை" என்று அழைத்தார். அவர் பின்னர் மணிகண்டனின் ஆண்டவன் கட்டளை (2016)இல் தேர்வு செய்யப்பட்டார் அடுத்து வெற்றி மாறனின் வட சென்னை (2017). இவ்விரு திரைப்படங்களில் அவரது நடிப்புக்கான பாராட்டைப் பெற்றார்.

நடித்த சில திரைப்படங்கள்
------------------------

* வருஷம் 16 (1989)
* அஞ்சலி (1990)
* தளபதி (1991)
* இறைவி (2016)
* ஆண்டவன் கட்டளை (2016)
* வட சென்னை (2017)
* செக்கச்சிவந்த வானம் (2018)
* கோலமாவு கோகிலா (2018)

நடித்த சில மேடை நாடகங்கள் மற்றும் தொலைக்காட்சித் தொடர்கள்
---------------------------------------------------------

* *மர்மதேசம் இரகசியம்*
* *மதில் மேல் மாது*
* *மேரஜ் மேடு இன் சலூன்*
* *மாது பிளஸ் 2*

மறைவு
-----

சீனு மோகன் மாரடைப்பால் 27 டிசம்பர் 2018 அன்று காலமானார்

மேற்கோள்கள்
-----------

1. ↑  "I struggled for 14 years bcoz I'm a theater artiste - Cheenu Mohan Interview videos" – www.indiaglitz.com வழியாக.
2. ↑  Madhil Mel Maadhu
3. ↑  IndiaGlitz Tamil Movies. "I struggled for 14 years bcoz I'm a theater artiste - Cheenu Mohan Interview - Vada Chennai" – YouTube வழியாக.
4. ↑  "காப்பகப்படுத்தப்பட்ட நகல்". 2016-09-15 அன்று மூலம் பரணிடப்பட்டது. 2019-01-10 அன்று பார்க்கப்பட்டது.
5. ↑  ``என் தம்பியை இழந்துவிட்டேன்!" - சீனு மோகன் குறித்து கிரேஸி மோகன் உருக்கம்
6. ↑  நடிகர் சீனு மோகன் காலமானார்